CELEX: 62021TA0113
Language: el
Date: 2022-03-23 00:00:00
Title: Υπόθεση T-113/21: Απόφαση του Γενικού Δικαστηρίου της 23ης Μαρτίου 2022 — Team Beverage κατά EUIPO (Beverage Analytics) [Σήμα της Ευρωπαϊκής Ένωσης – Αίτηση καταχωρίσεως λεκτικού σήματος της Ευρωπαϊκής Ένωσης Beverage Analytics – Απόλυτος λόγος απαραδέκτου – Έλλειψη διακριτικού χαρακτήρα – Περιγραφικός χαρακτήρας – Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001]

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/40
            
         
      Απόφαση του Γενικού Δικαστηρίου της 23ης Μαρτίου 2022 — Team Beverage κατά EUIPO (Beverage Analytics)
      (Υπόθεση T-113/21) (1)
      
      (Σήμα της Ευρωπαϊκής Ένωσης - Αίτηση καταχωρίσεως λεκτικού σήματος της Ευρωπαϊκής Ένωσης Beverage Analytics - Απόλυτος λόγος απαραδέκτου - Έλλειψη διακριτικού χαρακτήρα - Περιγραφικός χαρακτήρας - Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001)
      (2022/C 198/57)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Team Beverage AG (Βρέμη, Γερμανία) (εκπρόσωποι: O. Spieker, A. Schönfleisch και N. Willich, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Walicka)
      
         Αντικείμενο
      
      Προσφυγή κατά της αποφάσεως του πέμπτου τμήματος προσφυγών του EUIPO της 11ης Δεκεμβρίου 2020 (υπόθεση R 727/2020-5), σχετικά με αίτηση καταχωρίσεως του λεκτικού σημείου Beverage Analytics ως σήματος της Ευρωπαϊκής Ένωσης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 11ης Δεκεμβρίου 2020 (υπόθεση R 727/2020-5) κατά το μέρος που απορρίπτει την αίτηση καταχωρίσεως ως σήματος της Ευρωπαϊκής Ένωσης του λεκτικού σημείου Beverage Analytics για τα «λογισμικά για την ανάπτυξη ιστοτόπων» και τα «εγγεγραμμένα προγράμματα λειτουργικού συστήματος για ηλεκτρονικούς υπολογιστές» της κλάσεως 9 κατά την έννοια του Διακανονισμού της Νίκαιας για τη διεθνή ταξινόμηση προϊόντων και υπηρεσιών με σκοπό την καταχώριση σημάτων, της 15ης Ιουνίου 1957, όπως έχει αναθεωρηθεί και τροποποιηθεί, και για τις υπηρεσίες «δημιουργίας και συντηρήσεως ιστοτόπων για λογαριασμό τρίτων», «διαβιβάσεως δεδομένων ή εγγράφων από υλικά μέσα αποθηκεύσεως σε ηλεκτρονικά μέσα αποθηκεύσεως δεδομένων», «επιβλέψεως πληροφοριακών συστημάτων εξ αποστάσεως προς διασφάλιση της ομαλής λειτουργίας», «παροχής συμβουλών ως προς τον σχεδιασμό ιστοτόπων», «ψηφιοποιήσεως εγγράφων», «αλληλοεπικαλύψεως προγραμμάτων υπολογιστή», «ποιοτικού ελέγχου», «ανακτήσεως ηλεκτρονικών δεδομένων» και «ελέγχων ή αναζητήσεων σε σχέση προς μηχανές, συσκευές και όργανα» της κλάσεως 42.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Έκαστος διάδικος φέρει τα δικαστικά έξοδά του.
               
            
         (1)  EE C 128 du 12.4.2021.